Coffeum
Haec commentatio in potionem spectat; ut velis legere de planta, vide Coffea. Coffeum (Turcice kahve ex Arabico قهوة qahwa 'vinum fabae'), cafaeum, cafea, cafeum, caffeum, cofeum, coffea, vel potus Arabicus etc., est potio infusa e seminibus assis et molitis, quae saepius fabae appellantur, arboris generis Coffeae. Coffeum late et cotidie a multis imbibitur, quia inest caffeinum, medicamentum quod corpora vigore stimulat. Hodie coffea est medicamentum inter omnia tertium in usu, praeter tabacum et alcohol, atque ante cannabim.